Edmund Allenby

Edmund Henry Hynman Allenby, 1. Allenbyko bizkondea (Brackenhurst, Nottinghamshire, 1861eko apirilaren 23a - Londres, 1936ko maiatzaren 14a) britainiar militarra izan zen.

Sandhursteko Royal Military Collegen ikasi zuen eta Hegoafrikara bidali zuten. 1884-85ean Bechuanaland Espedizioan parte hartu zuen. Ondoren, Bigarren Boerren Gerran parte hartu zuen eta Colesberg, Klip Drift eta Dronfield Ridgeko guduetan borrokatu zuen. 1900ean Zand River, Kalkheuval Pass, Barberton eta Tevredengo guduetan borrokatu zuen. Azken honetan, Jan Smuts jenerala garaitua izan zen.

Lehen Mundu Gerran bere lehen partehartzea mendebaldeko frontean izan zen. 1914an teniente jeneral izendatu zuten.

1917ko ekainean Ekialde Ertainera bidali zuten Palestina eta Sinaiko kanpaina zuzentzeko. Otomandarren aurkako kanpaina honetan Beersheva, Jaffa eta Jerusalem konkistatu zituen 1917an. 1918an Palestina iparraldea harrapatu eta Megiddoko guduan garaitu zuen. Ondoren Damasko eta Siria iparraldea okupatu zituen. Lawrence Arabiakoaren buruzagia izan zen.

1919an, landa-mariskal eta Egiptoko gobernadore izendatu zuten. Bizkonde ere izendatu zuten 1925eko maiatzean dimisioa eman eta Ingalaterrara itzuli zen.

Lehen Mundu Gerrako militarrak
Erresuma Batuko militarrak
Erresuma Batuko politikariak
Viktoriar Errege-Ordenako Gurutze Handiko Zaldunak
Bigarren Boerren Gerrako Britainiar Armadako pertsonala
Erresuma Batuko landa mariskalak
Bainuaren Ordenako Gurutze Handiko zaldunak
Egunsentiko Ordena jaso dutenak